Küsimustikud saadeti peaaegu kolmekümnel aadressil, asutustest pooled vastasid, paljud ei reageerinud ka mitmekordsele järelepärimisele (näiteks, Tervise Arengu Instituut, Kaitseministeerium, Tallinna Linnavalitsus, Tartu Linnavolikogu), saime kiita tehtud töö eest (Teadus- ja Haridusministeerium, Sotsiaalministeerium), arutati nii ja naa, kuid ükski  autoriteetsetest asutustest ei vastanud kuuele küsimusele eraldi ja sisuliselt. Niisiis pole võimalik vastustest koostada lubatud aruannet, aga saadud kogemus sunnib sõnastama haridusseminari missiooni: aidata valitsusasutusi ja kõrgkoole nende vastutusalas olevate Eesti jaoks eksistentsiaalse tähtsusega probleemide lahendamisel. Kõlab pretensioonikalt, aga kui kogemus on kord selline: ise küsid - ise ka vasta.